ኢትዮጵያ በሚካሄዱ ጉባኤዎች ገጽታዋ እየተቀየረ መጥቷል -መንግስት
ኢትዮጵያ በሚካሄዱ ጉባኤዎች ገጽታዋ እየተቀየረ ሲመጣ የአገራችንን ኢኮኖሚ የሚያነቃቃ ጥቅም በማግኘት ላይ እንደምትገኝ የፌደራል መንግስት ከሙኒኬሽን ጽሕፈትቤት ገለጸ ፡፡ኢትዮጵያ በመዲናዋ በሚካሄዱ ጉባኤዎችና  ኮንፍረንሶች የተነሳ የሀገሪቱ ገጽታዋ እየተቀየረ ሲመጣ በኢኮኖሚዋ የሚያነቃቃ ጥቅም በማግኘት ላይ መሆኗን ጽሕፈትቤቱ ባወጣው ሳምንታዊ የአቋም መግለጫ አስገንዝቧል፡፡ኢትዮጵያ የድርጅቱ መቀመጫ በመሆኗም በየጊዜው የሚያካሂዳቸውን ታላላቅ ጉባኤዎች ስታስተናግድ መቆየቷን መግለጫው አንስቷል።ኢትዮጵያ ለአፍሪካ አንድነት ድርጅት መመስረት ግንባር ቀደም ሚና የተጫወተች መሆኗን በመጥቀስ፡፡አዲስ አበባ የዚህ ታላቅ አህጉራዊ ድርጅት መቀመጫ ሆና እንድምትቀጥልም አመልክቷል ፡፡እነዚህ ስብሰባዎች በተካሄዱባቸው ወቅቶች ሁሉ የህብረተሰቡ የእንግዳ ተቀባይነት መንፈስ እንዳልተለየም ነው የገለጸው ።በመሆኑም ካለፈው ማክሰኞ ጀምሮ በመካሄድ ላይ ባለውና እስከ ሐምሌ 4 ቀን 2009 ዓመተ ምህረት በሚቀጥለው 29ኛው የአፍሪካ መሪዎች ጉባዔ በተሳካ መልኩ ይካሄድ የአዲስ አበባ ነዋሪዎች ዘንድ የተለመደ ትብብራቸውን እንዲያደርጉ ነው የጠየቀው፡፡